সোশ্যাল মিডিয়ায় ট্রোলড হলেন বিরাট কোহলি। তাঁর অপরাধ? তিনি বাজি ফাটানো নিয়ে সুপ্রিম কোর্টের নির্দেশকে সমর্থন করে একটি টুইট করেছিলেন। তাতেই সকলের কটূক্তির শিকার হন তিনি। 
গত বছর দেওয়ালির সময়ে বাজি ফাটানোর ফলে দিল্লিতে ভয়ানক কুয়াশা দেখা গিয়েছিল। দূষণের সেই বিষাক্ত ছোবল থেকে শহরকে বাঁচাতে সুপ্রিম কোর্ট  ৯ অক্টোবর থেকে ১ নভেম্বর পর্যন্ত রাজধানীতে বাজি ফাটানো নিষিদ্ধ বলে ঘোষণা করেন। এই নিয়ে তৈরি হচ্ছিল বিক্ষোভ। তবে অনেকে একে সমর্থনও করছিলেন।

এই বিষয়ে অন্যান্য খবর

বিয়ের আসরে বিরাটের শপথ, কী কথা দিলেন অনুষ্কাকে, ভিডিও ভাইরাল
বিরাট ধনীতম ক্রিকেটার! তবে তাঁকেও ছাপিয়ে গিয়েছেন দুই তারকা ক্রিকেটার
সোশ্যাল মিডিয়ায় একটা কাজ না করার জন্য বিতর্কে বিরাট, ক্ষুব্ধ সমর্থকরা


ভারতীয় ক্রিকেট দলের অধিনায়কও সুপ্রিম কোর্টের নির্দেশকেই সমর্থন করেছিলেন। তাঁর টুইটটিকে কেন্দ্র করেই ক্ষোভের সঞ্চার হয় অনেকের মধ্যে। বিরাট টুইটারে নিজের দেওয়ালি পালনের ছবিও টুইট করেন। সেখানে তাঁকে পরিবারের সঙ্গে সময় কাটাতেই দেখা গিয়েছে। 
কোহলির পোস্ট ঘিরে তীব্র ক্ষোভের সঞ্চার হয়। তাঁকে ‘ভণ্ড’ও বলে কেউ কেউ। তাঁকে এমনও বলা হয়, আইপিএলের সময়ে যে বাজি ফাটানো হয়, সেখানে কি আওয়াজ হয় না! এই প্রচারের জন্য তিনি কত টাকা নিয়েছেন, তাও জানতে চাওয়া হয়। 
এমনই সব কুৎসিত কথা তাঁর উদ্দেশে লেখে আমজনতা। অবশ্য বিরাট একা নন, এর আগে একই আবেদন জানিয়ে যুবরাজ সিংহও জনতার ক্ষোভের মুখে পড়েন। তাঁকে মনে করিয়ে দেওয়া হয়, তাঁর বিয়ের সময়েও বিরাট সংখ্যক বাজি ফাটানোর কথা।
দেখুন ভিডিও...

This Diwali, let's change things up. 😇🙏 #HappyDiwali #FestivalOfLights #StayWrogn pic.twitter.com/8YoYsXY4rF
— Virat Kohli (@imVkohli) October 18, 2017